open-index/open-wikipedia-markdown huggingface dataset:
Margot Kidder

**Margot Kidder** (opprinnelig *Margaret Ruth Kidder*, født 17. oktober 1948 i Yellowknife i Northwest Territories i Canada, død 13. mai 2018 i Livingston i Montana i USA) var en canadisk-amerikansk skuespiller, mest kjent for sin rolle som Lois Lane i *Superman*-filmene der hun blant annet spilte mot Christopher Reeve. Hun spilte Lois Lane i fire *Superman*-filmer.

## Liv og virke
### Bakgrunn
Margot Kidder var datter av Jill og Kendall Kidder, og niesen til skuespillerinnen Janet Kidder. Familien flyttet rundt på grunn av farens yrke. Da hun var tolv år, hadde hun allerede 11 skolebytter bak seg. I en lengre periode bodde familien i Labrador City. 

Hun led tidvis av depresjoner. Foreldrene sendte henne på internatskole, og der gjorde hun sine første skuespillererfaringer som Julie i en skoleoppsetning av *[[Romeo og Julie]]*.

### Karriere
Margot Kidder debuterte i filmbransjen i 1960-årene i canadiske lavbudsjettfilmer og tv-serier, og fikk deretter en hovedrolle i *[[Quackser Fortune Has a Cousin in the Bronx]]* (1970). Derpå fulgte hovedroller i Brian De Palmas *[[Sisters (1973)|Sisters]]* (1973), i slasherfilmen *[[Black Christmas]]* (1974), og i dramaet *[[Luftens eventyrer|The Great Waldo Pepper]]* (1975) der hun spilte mot Robert Redford. Etter det store gjennombruddet med *[[Superman (1978)|Superman]]* (1978) fulgte også en hovedrolle i *[[The Amityville Horror (1979)|The Amityville Horror]]* (1979), men mot slutten av 1980-årene begynte Kidders karriere å dabbe av.

Kidder støttet aktivt presidentkandidat Jesse Jackson under den demokratiske presidentnominasjonsprosessen i 1984. I 1990 var hun involvert i en alvorlig bilulykke. Skadene hun pådro seg i denne ulykken gjorde henne ute av stand til å arbeide i to år, noe som førte til at hun fikk økonomiske problemer. Kidder ble diagnostisert med en bipolar lidelse, noe som førte til oppslag i mediene etter at hun hadde en manisk episode i 1996. Da var Kidder blitt funnet i et skogholt av Los Angeles-politiet i en svært fortvilet tilstand, og hun ble siden plassert i tvunget psykisk helsevern.

Kidder søkte om å bli amerikansk statsborger den 17. august 2005, da hun bodde i delstaten Montana. Frem til da hadde hun vært statsborger i Canada. Hun sa at hun ønsket å skifte statsborgerskap for å delta i amerikanske valgprosesser, fortsette sine protester mot USAs intervensjon i Irak og samtidig være fri for bekymringer om å bli deportert til Canada.

Kidder hadde i årenes løp forhold til den tidligere canadiske statsministeren Pierre Trudeau og med regissør Brian DePalma. Hun var gift og skilt til sammen tre ganger. Det første ekteskapet var med den amerikanske forfatteren Thomas McGuane (som hun hadde sitt eneste barn med i 1976), den neste med skuespilleren John Heard og det siste med den franske filmregissøren Philippe de Broca. Ingen av disse ekteskapene varte stort lengre enn ett år.

## Referanser


## Eksterne lenker
* 
*
Masako Hozumi

**Masako Hozumi** (japansk: 穂積 雅子; født 11. september 1986 i Fukushima) er en japansk tidligere skøyteløper fra Hokkaido. Hun deltok på det japanske laget som tok sølv i lagtempo under OL i Vancouver 2010.

Hozumi deltok i junior-VM 2005 i Seinäjoki, der hun vant  m og ble nr. 7 sammenlagt. Ett år senere ble hun nr. 9 og tok bronse i lagtempo med det japanske laget under junior-VM i Erfurt. Hun debuterte i verdenscupen i november 2006. To år senere tok hun sin første pallplassering i verdenscupen da hun ble nr. 3 på  m i Berlin.

Under allround-VM på Hamar i 2009 tok hun en overraskende fjerdeplass sammenlagt. Etter flere gode resultater i verdenscupen var hun en av favorittene på langdistansene under OL i Vancouver 2010, men skuffet noe individuelt med en sjetteplass på  m som beste resultat.

Hun la opp i 2014.

## Personlige rekorder

## Referanser


## Eksterne lenker
* 
* Skateresults.com
*
Vevey

**Vevey** er en by i Sveits i kantonen Vaud. Byen ligger på nordkysten av Genfersjøen, ikke langt fra Lausanne. Byen har igjennom historien også vært kjent som **Viviscus** eller *Vibiscum*. 
Byen ble første gang nevnt i oldtidens greske astronom og filosof Klaudios Ptolemaios, som ga den navnet **Ouikos**.

Det var i Vevey at sjokolademaker Daniel Peter på 1870-tallet utviklet hva som ofte omtales som verdens første melkesjokolade. Den britiske komikeren Charlie Chaplin bodde i Vevey fra 1953 til sin død i 1977, og er gravlagt i byen sammen med sin kone Oona O'Neill (d. 1991).

## Referanser


## Eksterne lenker
*
Tucker Murphy

**Tucker Murphy** (født 21. oktober 1981) er en langrennsløper fra Bermuda som deltok i Vinter-OL 2010 i Vancouver. Han var flaggbærer under åpningsseremonien. Murphy har studert biologi på Dartmouth College i Hanover, New Hampshire. Der var han også aktiv i roing. Bermuda tildelte ham Rhodes-stipendiet i 2005, et stipend som gav ham mulighet til å studere et år på Oxford University.

## Olympiske leker
Han deltok i 15 km langrenn fristil hvor han ble nr. 88 av 95 deltakere på tiden 42.39,1, – 9 min 2,8 sek etter vinneren Dario Cologna.

## FIS-renn
Murphy er registrert som deltaker i FIS-renn første gang 11. desember 2005, da han deltok i skisprint i Oberwiesenthal i Tyskland, hvor han ble nr. 50 i kvalifiseringen. Samme år deltok han også i Horni Misecky i Tsjekkia og i Campra i Sveits i både fristil og klassiske renn. Deretter konkurrerte han ikke før i 2009, da han foruten å delta i flere renn i USA også deltok i det spanske mesterskapet og i et par renn i Alpen Cup. 

## Referanser


## Eksterne lenker
* 
* Tucker Murphy på www.vancouver2010.com
Vanås slott

**Vanås slott** (**Watnaas**, **Wanås**, fra *åsen ved vannet*) er et slott i det nordlige Skåne. Slottet ligger ca. 20 kilometer nord for Kristianstad.

Den første kjente eieren av Vanås var væpneren Eskidl Aagesen i 1440. I slutningen av samme århundre overgikk gården til slekten Brahe. Godset hadde på dette tidspunkt et fast stenhus omringet av vann.

## 1500-tallet
I 1511 skrev Niels Nielsen Brahe seg til Vanås. Under Søren Norbys bondeopprør i 1525 sluttet han seg til Christian II, og fortsatte sin troskap til han ble henrettet i 1529. Godset ble heretter inndratt av kronen og solgt til Claus Bille, en av Frederik Is menn. Billes sønn Steen Clausen Bille ble født på Vanås i 1527, og overtok selv godset i 1553. I hans tid inntraff Den nordiske syvårskrig hvor Vanås ble ødelagt og brent av svenske tropper. Sten Bille gjenoppførte slottet omkring 1566 og det fikk dermed i store trekk det utseende som kjennes i dag. Da han døde gikk det over til enken Kirsten Lindenov.

## 1600-tallet
Under svenskekrigene på 1600-tallet var Vanås sentrum for de patriotiske snapphanene i deres motstandskamp mot svenskene. I slottsparken står fremdeles den gamle Snapphaneeika, som flere snapphaner skal ha blitt hengt i. 

Etter freden i Roskilde ble mange av de danske slottene konfiskert av den svenske staten, men denne skjebnen unngikk Vanås. Meget av det gamle interiøret på Vanås er derfor  bevart. Det finnes store samlinger med kostbare møbler og malerisamlinger med kunstnere som Rembrandt, Rubens, Anton van Dyck m.fl. I 1649 ble slottet kjøpt av Anna Ramel, enke etter Malte Juel till Maltesholm.

## 1700-tallet
I 1691 arvet Lena Sofia von Putbus (fra den gamle slekten Podebusk) godset hvor hun levet ugift i omkring 40 år. I hennes tid ble det utført en del reparasjoner av bygningene. Slekten von Putbus eide Vanås til 1756, hvoretter det ble solgt til den senere landshøvdingen i Christianstads len, Carl Axel Hugo Hamilton. Carls kone Betty Jennings eide gården frem til 1801, hvoretter det ble omgjort til fideikommis til hennes dattersønn greve Carl Axel Wachtmeister av Johannishus. Hans slekt eier fortsatt Vanås.

## Stiftelsen Wanås Utställningar

I 1987 ble deler av Vanås innviet som museum for svensk og internasjonal samtidskunst, med fokus på stedspesifikke installasjoner. Kunst fremvises både i parken og i utstillingshallene i de renoverte stall- og ladebygningene fra 1700- og 1800-tallet. Parken har mere en 40 permanente installasjoner av blant andre Per Kirkeby og Yoko Ono.

## Referanser


## Eksterne lenker
*
Vittskövle slott

**Vittskövle slott** (tidligere dansk **Vidskøvle slott**, **Vitskøl**, **Vidskøfle**) er et slott i det østlige Skåne, ca. 20 kilometer sør for Kristianstad ved Hanøbukten. Slottet er et av de best bevarte renessanseslott i Norden. 

## Historie
Stedet er første gang nevnt på 1200-tallet som *Egeside*. På 1300-tallet kom gården under Braheslekten.
Jens Brahe begynte i 1553 å bygge det nåværende slottet litt sør for Egeside, og sønnen hans Henrik fullførte det.  Slottet er oppført som en firelenget forsvarsborg med flere kanoner og store hjørnetårn omgitt av brede vollgraver. På slutten av 1500-tallet arvet adelsmannen Christian Barnekow slottet. Etter freden i Roskilde sluttet Barnekowslekten seg til svenskene, og slekten hans beholdt slottet til 1826 hvor Stjernsvärd overtok. Denne kontinuitet av samme eiere, er kanskje en av grunnene til at slottet har bevart mye av sitt autentiske preg.  

Den nåværende slottshagen er anlagt av arkitekten Adolf Fredrik Barnekow i siste halvdel av 1700-tallet. Øst for Vittskövle slott ligger Vittskövle Kirke fra 1200-tallet.

## Historiske malerier
Slottets biljardsalong har store veggmalerier malt omkring 1640 av Utrechmesteren Gerard van Honthorst. Maleriene tilhørte opprinnelig en serie historiemalerier fra Danmarkshistorien, som Christian IV bestilte til Kronborg slott i 1630-årene. Under svenskenes plyndring av Kronborg i 1659 ble de spredt for alle vinder, og henger nå på forskjellige svenske herregårder, hvorav fire altså befinner seg på Vittskövle.

## Referanser
Joannie Rochette

**Joannie Rochette** (født 13. januar 1986 i Montréal) er en canadisk kunstløper. Hun tok bronsemedaljen i kvinneklassen under 2010 i Vancouver bak Kim Yuna fra Sør-Korea og Mao Asada fra Japan. Hun har en sølvmedalje fra VM i kunstløp 2009, sølv fra de fire kontinenters mesterskap 2008 og 2009, bronse fra Grand Prix -finalen 2004-05, og er seks ganger canadisk mester (2005-10).

## OL-medaljer
* 2010  Vancouver -  Bronse i Kunstløp damer singel  Canada

## VM-medaljer
* VM 2009  Los Angeles -  Sølv i kunstløp, kvinner singel

## Referanser


## Eksterne lenker
* 
* 
* 
*
Tessa Virtue

**Tessa Virtue** (født 1989) er en canadisk kunstløper. Hun konkurrerer i isdans med Scott Moir. De vant gull under vinter-OL 2010 og 2018. I vinter-OL 2014 vant de sølv bak Meryl Davis og Charlie White. De har syv medaljer fra verdensmesterskap; gull i 2010, 2012 og 2017, sølv i 2008, 2011 og 2013, samt bronse i 2009. De har vunnet det canadiske mesterskapet åtte ganger (2008–2010, 2012–2014, 2017–2018), de fire kontinentenes mesterskap tre ganger (2008, 2012 og 2017) og juniorverdensmesterskapet én gang (2006).

## OL-medaljer
* 2018  Pyeongchang -   Gull i kunstløp, isdans  Canada
* 2010  Vancouver -  Gull i kunstløp, isdans  Canada
* 2018  Pyeongchang -   Gull i kunstløp, lagkonkurranse  Canada
* 2014  Sotsji -  Sølv i kunstløp, isdans  Canada
* 2014  Sotsji -  Sølv i kunstløp, lagkonkurranse  Canada

## VM-medaljer
* VM 2017  Helsingfors -  **Gull** i kunstløp, isdans
* VM 2012  Nice -  **Gull** i kunstløp, isdans
* VM 2010  Torino -  **Gull** i kunstløp, isdans
* VM 2013  London, Ontario  -  **Sølv** i kunstløp, isdans
* VM 2011  Moskva -  **Sølv** i kunstløp, isdans
* VM 2008  Göteborg -  **Sølv** i kunstløp, isdans
* VM 2009  Los Angeles -  **Bronse** i kunstløp, isdans

## Konkurransehøydepunkter

### Etter 2006
(med Moir)

### Før 2006

J. står for *juniornivå*.

## Referanser


## Eksterne lenker
*
Sankt Olavs kirke (Österlen)

**Sankt Olavs kirke** (dansk **Sankt Olufs Kirke**, svensk **Sankt Olofs kyrka**) er en kirkebygning beliggende i tettstedet Sankt Olof i Skåne.

Kirken er et populært valfartssted for mange forskjellige kristne samfunn. Grunnen til dette er den gamle Olavskulten og at Sankt Olav kilde også ligger i Sankt Olof. Kirken var i sin tid Danmarks fremste Olavssted, og er i dag Svenska (lutherska) kyrkans sognekirke på stedet.

## Kirkebygningen
Kirken ble oppført i tidlig middelalder. Langhuset med to skip ble bygget på 1400-tallet, kanskje pga. øket tilstrømming av pilegrimer. På 1870-tallet ble kirken restaurert under supervisjon av Helgo Zettervall.

## Inventar
Opprinnelig skal det ha vært 9 altere i kirken, mot de nåværende 5 helgenbildene. Ingen andre kirker i Skåne rommer så overdådige middelalderlige treskulpturer med dertil Skånes kanskje vakreste altertavle fra middelalderen. En Olavsfigur finnes også i kirken, men den helsebringende øksen i hans høyre hånd er en kopi. Originalen holdes nedlåst.

## Referanser


## Litteratur
*Kyrkor i Skåne, side 120-127, Siegrun Fernlund, 1980, ISBN 91-85330-26-4
John Morris (curling)

**John Morris** (født 16. desember 1978 i Winnipeg) er en canadisk curlingspiller som deltok i de olympiske vinterleker 2010 i Vancouver.

Morris ble olympisk mester i curling for menn under 2010 i Vancouver. Han var med på det canadiske laget som vant turneringen foran Norge og Sveits. De andre spillerne på laget var Kevin Martin, Marc Kennedy, Ben Hebert og Adam Enright.

Canada vant alle ni kampene i den innledende runden og var dermed kvalifisert for semifinalespill. Semifinalen vant de med 6-3 over Sverige og de vant også finalen med 6-3 over Norge.

Morris ble verdensmester i curling 2008 i Grand Forks, Nord-Dakota i USA.

Han tok gull i mikspar sammen med Kaitlyn Lawes under Vinter-OL 2018.

## OL-medaljer
* 2018  Pyeongchang -  **Gull** - curling, mikspar  Canada
* 2010  Vancouver -  **Gull** - curling, menn  Canada

## Referanser


## Eksterne lenker
* 
* John Morris – Profil på Vancouver2010.com i lagret versjon fra 14. mai 2010, på Wayback Machine.
Marc Kennedy

**Marc Kennedy** (født 1982) er en canadisk curlingspiller som ble olympisk mester i 2010 og i 2026.

## Karriere
Kennedy ble olympisk mester i curling for menn under 2010 i Vancouver. Han var med på det canadiske laget som vant turneringen foran Norge og Sveits. De andre spillerne på laget var Kevin Martin, John Morris, Ben Hebert og Adam Enright.

Canada vant alle ni kampene i den innledende runden og var dermed kvalifisert for semifinalespill. Semifinalen vant de med 6–3 over Sverige og de vant også finalen over Norge med 6–3. 
  
Kennedy ble verdensmester i curling 2008 i Grand Forks, Nord-Dakota i USA. 

I kampen mot Sverige under Vinter-OL 2026 ble Kennedy anklaget av sine motspillere for overskridelse av reglene, gjennom berøring av steinen med pekefingeren etter passering av «hog line». Kennedy nektet og svarte aggressint på anklagene, et opptrinn som ble fanget på video og etterpå gikk viralt. Det canadiske laget gikk til topps i turneringen.

## OL-medaljer
* 2010  Vancouver –  **Gull** – curling, menn  Canada

## Referanser


## Eksterne lenker
*
Aue (Sachsen)

**Aue** er en større kretsby i Erzgebirgskreis i Fristaten Sachsen, Direktionsbezirk Chemnitz. Byen har 17&nbsp;751 innbyggere (31. desember 2008), og tilhører byforbundet Silberberg.

Aue var kretshovedstad i Kreis Aue fra 1952 til 1990, og i Landkreis Aue fra 1990 til 1995. Fra 1. januar 1995 frem til 1. august 2008 var den kretshovedstad i Landkreis Aue-Schwarzenberg, og siden 1. august 2008 i Erzgebirgskreis.

Den 1. januar 2019 ble den slått sammen med Bad Schlema til den nye kommunen Aue-Bad Schlema.

## Bilder

File:Aue Stadtkern.jpg|Sentrum av Aue
File:08-10-7 Aue Wettinerstr 2.JPG|Wettinerstraße med Friedenskirche i bakgrunnen
File:Aue 2007 Landratsamt.jpg|Landratsamt
File:Blauer Engel ShiftN.jpg|Blauer Engel hotell


## Referanser


## Eksterne lenker
*
Torup slott

**Torup slott** (dansk **Torup Slot** i middelalderen også Torderup, svensk **Torups slott**) i Bare Herred i Skåne er et av Nordens best bevarte middelalder-/ renessanseslott. Restene av den opprinnelige middelalderborgen ligger ligger nordvest for den nåværende. 

## Historie
Gørvel Fadersdatter (Sparre), som var enke etter riksråd Truid Gregersen Ulfstand, lot den nåværende slottsbygningen oppføre på 1500-tallet ved overgangen mellom middelalderen og renessansen. Borgen er bygget i røde teglsten på et fundament av ekestolper i en sjø. Det er en klassisk forsvarsborg med skyteskår, skytteloft og voldgraver. 

Siden kom Torup slott til slekten Grubbe. Under Sivert Grubbe (1566–1636) fikk Torup ofte besøkt av Christian IV, og borgen ble kraftig modernisert. Kongen lot på Kirsten Munks oppfordring soldatene sine demme opp et lite vann som omga slottet frem til 1775. 

I 1647 ble Torup kjøpt av Corfitz Ulfeldt. Han var gift med Christian IVs datter Leonore Christine, men sluttet seg senere til svenskene og ble derfor kjent som landsforræder. Slottet ble tatt fra ham i 1660, men i 1735 gitt tilbake til hans dattersønn Jochum Beck. 

Siden 1970 eies slottet Torup med slottspark og den omkringliggende bøkeskog av Malmö kommune. Det er offentlig adgang til slottsparken.

## Eksterne lenker
* ''Om Torup'', Sylve Åkesson
* ''Torup'', Nordisk familjebok
Donacia marginata

***Donacia marginata*** er en bille i gruppen sivbukker og tilhører familiegruppen bladbiller (Chrysomelidae).  Den er ikke registrert i Norge.

## Utseende
*Donacia marginata* er mellom 8-11&nbsp;mm lang. Kroppen er langsmal og ikke så oval som bladbillene ofte er.  Den er metallisk farget i nyanser av messing- og bronsefarge. Den har en rødlig farge langs hver sidekant av dekkvingene. På grunn av lysbrytning kan den enkelte ganger ha en mer blå, metallskinnende farge på dekkvingene. Bakkroppen smalner bakover. Hodet er fremover-rettet. Beina har samme farge som kroppen og er forholdsvis lange.

## Levevis
Både larvene og de voksne (imago) billene finnes nær ferskvann hvor de lever av å spise blad på næringsplanten. Larvene lever under vannoverflaten. De voksne er særlig aktive i solskinn.

*Donacia marginata* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Donacia marginata'' - Fauna Europaea
* Norsk entomologisk forening
Jeff Lords

**Jeff Lords** er en amerikansk bassist.

Lords var med og startet progressiv metal-bandet Crimson Glory (dengang med navnet Beowolf) i 1982 sammen med gitaristene Ben Jackson og Jon Drenning samt trommeslager Dana Burnell. I en av periodene som bandet hadde pause var han med i bandet Erotic Liquid Culture sammen med Jon Drenning, Ravi Jakhotia og David Van Landing. Bandet ga ut et selvtitulert musikkalbum i 1996. Han startes så opp rapcore-bandet G-Lock, som ga ut debutalbumet *Fess Up* i 2003. Lords har også vært involvert i bandene Crush og Ben Jackson Group.

## Diskografi
* Crimson Glory – *[[Crimson Glory (album)|Crimson Glory]]* (1986)
* Crimson Glory – *[[Transcendence]]* (1988)
* Crimson Glory – *[[Strange and Beautiful]]* (1991)
* Crush – *[[Crush (album)|Crush]]* (1995)
* Erotic Liquid Culture  – *Erotic Liquid Culture* (1996)
* Crimson Glory – *[[Astronomica]]* (1999)
* G-Lock – *Fess up* (2003)

## Eksterne lenker
*
Ilsviklinja

__NOTOC__
:*For trikkelinjen, se [[Ilalinjen]].*

**Ilsviklinja** var et jernbanesidespor som gikk fra henholdsvis Skansen stasjon og Marienborg til industriområdet i Fagervika i Trondheim. Sporene ble blant annet benyttet til transport av svovelkis og sink fra Killingdal gruver i Holtålen via Rørosbanen til selskapets oppredning- og utskipingsverk i Fagervika fra 1953 til nedleggelsen i 1986. Periodevis ble det også transportert kis fra Folldal gruver på Hjerkinn på denne strekningen. I tillegg hadde sporet igjen en rekke sidespor til Ila pir og ulike bedrifter basert i Ilsvika og i Fagervika.

## Historie
Ilasporet fra Skansen stasjon til Fagervika var på rundt 2,3 kilometer og ble anlagt i 1884. Sporet gikk langs industriområdet ved Nedre Ila og forbi Trondheim kornsilo og Ila pir før den møtte Steinbergsporet rett øst for reservekraftverket i Ilsvika, hvor de sammen gikk videre som ett spor mot Fagervika. 

Steinbergsporet fra Marienborg til Fagervika var på rundt 1,2 kilometer og ble anlagt under andre verdenskrig. Sporet gikk gjennom Steinberget tunnel (612 meter) og Møllehaugen tunnel (90 meter) før den møtte Ilasporet ved reservekraftverket i Ilsvika. Begge disse sporene ble stengt høsten 1995, og har i senere tid blitt fjernet helt, blant annet gjennom byggingen av Nordre avlastningsvei og gjenåpningen av Ilabekken. 

Trondheim kommune satte igang med opprydding av områdene rundt (pga sterk forurensning fra området) i april/mai 2010 med tanke på å opparbeide friområder. I dag eksisterer det om lag 100 meter av skinnegangen ved tankanlegget i Fagervika, samt at banens opprinnelige trasé fra Ilsvika til Fagervika er åpen som gang- og sykkelsti.

## Linjekart

|}

## Galleri

Fil:Ilsvika map 1898.jpg|Kart over Ilsvika og Ilasporet fra 1898 
Fil:Fra Skansen med Skansenbrua (ca. 1955) (8134702182).jpg|Ilasporet ved Skansen stasjon med Skansen bru i bakgrunnen. 
Fil:Killingdal gruver in Ilsvika, Trondheim.jpg|Oppredning- og utskipingsverket til Killingdal gruver, som ble revet i midten av mai 2010. 
Fil:Ilsvika-Fagervika (Killingdal gruver) in Trondheim 01.jpg|Jernbanetraseen gikk i midten av bildet. Nyere bebyggelse ved Ilsvika i bakgrunnen til venstre. 
Fil:Ilsvika-Fagervika in Trondheim.jpg|Gjenværende sporrester ved tankanlegget i Fagervika. Sporet slutter om lag 100 meter lenger fremme. 


## Litteratur
*

## Eksterne lenker
* NRK.no – Slik blir nye Fagervika (Publisert 19. januar 2010, besøkt 1. mars 2010)
* Ilsviklinja i OpenStreetMap
Marienborg

**Marienborg** er et landområde på vestsiden av Nidelva i Trondheim. På Marienborg finnes det en del næringsbygg, samt Marienborg jernbanestasjon.

## Historie
Marienborg var en parsell av Cecilienborg som ble fradelt i 1873 og solgt til glassmester I. I. Siem. Eiendommen var i eierskap hos Siems etterslekt helt til 1914, da Norges Statsbaner kjøpte opp 81,5 daa og gradvis anla Marienborg verksteder som stod ferdig fem år senere. Den resterende eiendomsmassen var i besittelse av Siems etterkommere frem til 1930-tallet, da også denne ble overtatt av NSB, som rev bygningene og anla et gartneri her.

Marienborg holdeplass ble åpnet i 1999 og ligger nær St. Olavs hospital via Ceciliebrua. Området har i nyere tid gjennomgått forandringer i forbindelse med utbyggingen av Nordre avlastningsvei.

## Se også
* Marienborg verksteder
* Marienborg stasjon
* Marienborgtunnelen

## Litteratur
*
Cillian Murphy

**Cillian Murphy** (født 1976) er en irsk skuespiller på film og teater. 

Murphy begynte på en karriere som rockemusiker og fikk en platekontrakt før han gjorde sin profesjonelle skuespiller-debut i teaterstykket *Disco Pigs* i 1996. Han fortsatte med som skuespiller med flere hovedroller i både irske og britiske filmer og var med i flere teaterproduksjoner på slutten av 1990-tallet og begynnelsen på 2000-tallet. Men han fikk ikke mye internasjonal oppmerksomhet før i 2003 som helten i den post-apokalyptiske filmen *[[28 Days Later]]*.

Murphy har mottatt flere priser og nominasjoner for sine skuespiller-prestasjoner, blant annet fikk han en nominasjon for rollen som beste skurk ved MTV Movie Awards i 2006 for sine prestasjoner i filmen *[[Batman Begins]]*.  

## Filmografi
### Film

### TV

## Referanser


## Eksterne lenker
*
Fellesrommet

***Fellesrommet*** er en norsk ungdomserie som gikk på NRK-TV i 1985. Serien handler om tre unge menn som bor i et kollektiv. Hovedrollene spilles av Morten Faldaas, Henrik Mestad og Olav Øen. Serien ble skapt av Martin Nygaard og Axel Hellstenius, mens Nina Valle hadde regien. *Fellesrommet* er en serie laget av, med og for ungdom. Målgruppen var ungdom fra 18 og 25 år. NRKs Barne- og Ungdomsavdelingen stod bak produksjonen.

Serien ble godt mottatt av den målgruppen den var myntet på.

Den ble sendt i reprise i 1988.

## Handling
Serien handler om tre forskjellige gutter som er i begynnelsen av 20-årene, og som bor sammen i et bokollektiv i Oslo. De tre er: Henry, en dameglad moteløve med jobb i reklamebyrå og med bakgrunn som fenrik i forsvaret. Lars, en sosialt anlagt gutt som jobber på bensinstasjon, men drømmer om å bli forfatter. Han er forøvrig i et seriøst forhold med Kari. Den tredje er Victor, som er en litt fjern student og tekno-freak med musikk og data som hobbyer. 

Fellesskapet mellom dem fører til en rekke konflikter. Blant annet så flytter Lars kjæreste Kari inn, noe som spesielt Henry misliker. Senere blir det klart at Lars og Kari ventet barn, og etterhvert bryter Victor ut av fellesskapet. Henry skvises ut av jobben av en hevngjerrig ekskjæreste. Til slutt blir hele bofellesskapet oppløst.

## Om serien
;Produksjon
De to manusforfatterne Martin Nygaard og Axel Hellstenius var begge amatører i begynnelsen av 20-årene da de debuterte med denne serien. De sendte på eget initiativ inn manuset til Barne og Ungdomsavdelingen i NRK i 1984. De hadde egentlig planlagt å lage serien selv gjennom et privat videoselskap med venner og bekjente. Dette ble etterhvert skrinlagt, og de gikk derfor til NRK med arbeidsmanus og noen videokassetter. Der ble de møtt av en kald skulder fra de fleste, men Nina Valle i Barne- og Ungdomsavdelingen var positiv og ba dem lage et pilotprosjekt. Pilotprosjektet ble godt mottatt, og dermed startet NRK produksjonen. Alle scenene ble innspilt i ett studio, og derav ble produksjonskostnadene meget lave. Produksjonen var krevende for de to unge manusforfatterne, og Hellstenius har i ettertid beskrevet prosessen som hans «filmskole». 

;Tema
Serien tok indirekte opp en rekke spørsmål som angikk ungdom på 1980-tallet, slik som boligproblemer, arbeidsløshet, kjærlighet og graviditet. Serien ble lagd delvis på bakgrunn av Ungdomsåret 1985. Den ble sendt under programvignetten til Ungdomsredaksjonen i NRK.

;Annet
De fleste av skuespillerne var amatører da den ble innspilt, kun Morten Faldaas var utdannet skuespiller.

## Rollebesetning
*Morten Faldaas .... Henry
*Henrik Mestad .... Lars
*Olav Øen .... Victor
*Tove Grasaasen .... Bitte
*Kristin Nordahl Andersen .... Gunhild
*Nadia Hasnaoui .... Kari (dama til Lars)
*Liv Heløe .... Jorunn (en tidligere dame til Henry da han var i forsvaret)

## Referanser


## Eksterne lenker
*
Kamenz

**Kamenz** er en større kretsby (øversorbisk: *Kamjenc*, ordrett «liten by by stein») i Landkreis Bautzen i Fristaten Sachsen, Direktionsbezirk Dresden, ca. 40 km nordøst for Dresden og ca. 30 km nordvest for Bautzen. Byen har 17&nbsp;431 innbyggere (31. desember 2008).

Kamenz var kretshovedstad i Kreis Kamenz fra 1952 til 1990, og i Landkreis Kamenz fra 1990 til 1994. Fra 1. august 1994 frem til 1. august 2008 var den kretshovedstad i Landkreis Kamenz, som oppstod gjennom en sammenslåing av kretser i forbindelse med kretsreformen i Sachsen i 1994 og 1996. Siden 1. august 2008 har byen vært en del av Landkreis Bautzen.

## Bilder

KM Rathaus.jpg|Rådhuset fra 1848
KM Markt.jpg|Torget
Clp 20080525 Bf Kamenz EG.jpg|Jenrbanestasjonen i Kamenz


## Referanser


## Eksterne lenker
*
Wä IF

**Wä Idrottförening** er en svensk idrettsforening fra Vä i Kristianstad i Skåne. Per februar 2010 er betegnelsen «idrettsforening» upresis, da de bare bedriver fotball av idrett.

Klubben er mest kjent for kvinnefotballaget, som har spilt i Damallsvenskan i flere sesonger. Laget debuterte i Damallsvenskan i 1990 med en niendeplass, og holdt seg på nedre halvdel til de rykket ned i 1994. Laget returnerte i 1998, men det var siste sesong som Wä. Fra og med neste sesong hadde kvinnelaget fusjonert med kvinnelaget til Kristianstads FF og dannet Kristianstad/Wä DFF. Wä IF har imidlertid fortsatt et kvinnelag, men dette befinner seg i tredje divisjon.

Herrelaget er i femtedivisjon.
David Morse (skuespiller)

**David Bowditch Morse** (født 11. oktober 1953 i Hamilton i Massachusetts) er en amerikansk teater, TV-og filmskuespiller. Han fikk først nasjonal oppmerksomhet i USA med rollen som Dr. Jack Morrison i det medisinske TV-dramaserien St. Elsewhere som gikk på TV i USA mellom 1982 og 1988. 

Morse fortsatte sin skuespillerkarriere med flere populære roller blant annet i filmer som Dancer in the Dark, The Green Mile, Disturbia, *[[The Long Kiss Goodnight]]*, The Crossing Guard, Twelve Monkeys, The Hurt Locker og *[[16 Blocks]]* der han spilte sammen med flere andre populære og berømte skuespillere. 

## Filmografi
* 1990 Desperate timer
* 1996 The Rock
* 1996 Bak stengte dører
* 1997 Kontakt
* 1998 Forhandleren
*  Den grønne mil
* 2000 Dancer in the Dark
* 2000 Proof of Life
* 2007 Disturbia
* 2009 The Hurt Locker
* 2012 The Odd Life of Timothy Green
* 2013 World War Z
* 2015 Concussion

## Referanser


## Eksterne lenker
* 
* 
* David Morse hos Internet Off-Broadway Database
Malmøhus

**Malmøhus** er en borg i Malmö og Nordens eldste bevarte renessanseslott fra 1526–1530. Slottet inneholderi dag flere forskjellige muséer.

## Dansk tid
Et tidligere slott samme sted ble påbegynt i 1434 av Erik av Pommern. I forbindelse med muren ble den såkalte Myntergård oppført. Den var et kastell omgitt av høye murer og et borgtårn. Frederik I beordret i 1526 sin lensmann på Malmøhus, Albert Ravensberg, til å bygge et nytt slott. I 1530 fikk han utbetalt en stor sum for fire års byggearbeide, og i denne perioden oppførtes den nåværende hovedbygning. I 1534 brøt Grevens feide ut, og borgerne rev den veldige muren med skytteganger, som utgikk fra hovedbygningen og omkranset slottsgården. 

I årene 1537–40 ble slottet på Christian IIIs ordre forsterket med en voldgrav og volder med fire store hjørnetårn av tegl. 

Fra 1554–59 fikk den senere kong Frederik II lov til holde hoff her, hvor han førte et muntert ungdomsliv. Det var trolig også her han forelsket seg i adelskvinnen Anne Hardenberg, hvis farbror Eiler var hoffmester for kronprinsen. Maria Stuarts tredje mann, James Hepburn, 4. Jarl av Bothwell, ble holdt fanget her 1567–73. Den siste danske kongen som bodde på slottet var Frederik III i år 1652.

## Svensk tid

Mens Skåne var dansk bodde lensmannen i Malmøhus Len, Oxie Herred, Ingelsted Herred og Jerrested Herreder her. Da Skåne ble svensk ble slottet benyttet som bolig for slottskommandanter og flere av de skånske guvernører. Det ble også brukt til å oppbevare politiske fanger, heriblandt Jørgen Krabbe og Carl Gustaf Armfeldt d.y., som døde her 1792.

I 1828 ble Malmøhus gjort om til fengsel. Deler av festningen ble ombygget med nye fengselsavsnitt. Etter en slottsbrann 4. september 1870 ble fengselets østre, søndre og vestre lenger gjenoppført. I 1909 ble fengselet nedlagt og i 1937 ble det gjort om til museum. De tre fengelslengene ble revet. I dag er slottet restaurert for å gi et inntryk av hvordan det så ut på 1500- og 1600-tallet.

## Referanser


## Eksterne lenker
* Svensk side om Malmøhus
Kristianstads DFF

**Kristianstad Damfotbollförening** er en ren kvinnefotballforening fra Kristianstad i Sverige. Laget spiller per 2010 i Damallsvenskan.

Laget begynte som Wä IF, og hadde fem beskjedne sesonger i ligaen før de rykket ned i 1994-sesongen. Wä rykket opp til 1998-sesongen, men etter endt serie meldte kvinnelaget seg ut av Wä, og slo seg sammen med kvinnleaget til Kristianstads FF. Den nyoppstartede klubben fikk navnet Kristianstad/Wä DFF.

Forskjellen ga ingen sportslige resultater, og etter å ha unngått nedrykk i to sesonger, rykket laget ned etter 2001-sesongen. De forble i divisjonen under til de rykket opp i 2007 uten å ha tapt en kamp. I de to siste sesongene har de fortsatt ligget rett over nedrykksstriden.

Den norske Therese Sessy Åsland har spilt her siden 2020, da laget tok bronse i Damallsvenskan 2020.

## Eksterne lenker
Hjemmeside
Werdau

**Werdau** er en større kretsby i Landkreis Zwickau i Direktionsbezirk Chemnitz i Fristaten Sachsen. Byen har  innbyggere (2019).

Werdau var kretshovedstad i Kreis Werdau fra 1952 til 1990, og i Landkreis Werdau fra 1990 til 1994. Fra 1. august 1994 frem til 1. august 2008 var den kretshovedstad i Landkreis Zwickauer Land, som oppstod gjennom en sammenslåing av kretser i forbindelse med kretsreformen i Sachsen i 1994 og 1996. Siden 1. august 2008 har byen vært en del av Landkreis Zwickau.

## Bildegalleri

Fil:Werdau - townhall (aka).jpg|Rådhuset fra 1913
Fil:Stadtmuseum Werdau.JPG|By- og dampmaskinsmuséet
Fil:Werdau - Cemetery chapel (aka).jpg|Gravkapellet
Fil:Werdau Fire Station (aka).jpg|Brannstasjonen
Fil:Marienkirche Werdau.jpg|Mariakirken
Fil:Katholische Kirche Werdau.jpg|Den katolske kirken


## Referanser


## Eksterne lenker
*
Sætretunnelen

**Sætretunnelen** er en veitunnel på Arnavegen  i Bergen i Vestland fylke. Tunnelen er 720 meter lang og har to kjørebaner. Den ble åpnet i 1980.

Tunnelen går under Sætrefjellet i Ytre Arna mellom Orfallet og Festtangen, og avlaster trafikken på Gaupåsvegen og den gamle Peter Jebsensveg gjennom Ytre Arna sentrum.

Tunnelen ligger mellom Gaupåstunnelen og Bjørkhaugtunnelen.

## Se også
*Veitunneler i Norge

## Referanser
Mimi Kennedy

**Mary Claire «Mimi» Kennedy** (født 1948) er en amerikansk skuespiller og regissør. Kennedy debuterte som skuespiller i mars 1977 i den kortvarige TV-serien *3 Girls 3*, sammen med Debbie Allen og Ellen Foley som spilte de to andre jentene i serien. 

Kennedys mest nevneverdige roller var imidlertid rollen som Dharmas mor, Abby O'Neil, i TV-serien *[[Dharma & Greg]]* og rollen som Ruth Sloan i *[[Homefront]]*. Hun spilte også på Broadway i showet *[[Hair]]*. I mars og april 2009 har hun bli sett på Cleveland Play House i Ohio med rollen som journalisten Ann Landers i teaterstykket «The Lady with All the Answers» av som ble produsert av regissør David Rambo. Kennedy er involvert i flere progressive organisasjoner som aktivist, inkludert Progressive Democrats of America, der hun fungerer som leder for styret.

Kennedy var en av de skuespillerne som underskrev på 9 / 11 Truth Statement som mener at det ikke var terrorister som forsårsaket terrorangrepet den 11. september 2001. Hun er den nasjonale styrelederen i Progressive Democrats of America, og var et charter-medlem av Artists United To Win without a War og hun var en av de ledende støttespillerne for Dennis Kucinich anti-krig presidentkampanjen i 2004. Hun har arbeidet mye med spørsmål knyttet til menneskerettigheter og global oppvarming.

## Referanser


## Eksterne lenker
*
Thomas Seeberg Torjussen

**Thomas Seeberg Torjussen** (født 1974) er en norsk manusforfatter og regissør for film, TV og teater utdannet ved Den norske filmskolen. Han står blant annet bak spillefilmen *[[Sønner]]* (manus) og den Emmy-nominerte TV-serien *[[Koselig med peis]]* (manus og regi) som vant Gullruten for beste TV-Drama, beste manus, og beste regi i 2011. 

Han har skrevet og regissert teaterstykket *Endelig skjer det noe* for Nationaltheatret. Samt flere episoder av *[[Helt perfekt]]* på TV Norge. I 2015 mottok han Gullruten for beste regi for sine episoder av NRK-serien *[[Kampen for tilværelsen (norsk TV-serie)|Kampen For Tilværelsen]]*.

Torjussen står også bak TV-serien *[[ZombieLars]]* som vant Gullruten for beste barne og ungdomsprogram i 2019, samt flere internasjonale priser, deriblant Rose Dór og Prix Jeunesse 2018. Han skrev og regisserte sci-fi serien *[[Kuppel 16]]* for NRK og mottok en Rose d’Or for den i 2023. 

For tiden er han aktuell med miniserien *[[Ølhunden Berit]]* som er skrevet og regissert av Torjussen, for NRK og tyske ZDF. Serien vant flere priser i Cannes, deriblant Beste serie, og nylig vant den pris for beste serie på Serieziladofestivalen i Barcelona. Torjussen er medlem av Dramatikerforbundet og jobber som regissør og manusforfatter i Tordenfilm.

## Filmografi - utvalg
### Filmer
* 2008: *[[Den siste revejakta]]* (manusforfatter)
* 2006: *[[Sønner]]* (manusforfatter)

### TV-serier
* 2010: *[[Koselig med peis]]* (manusforfatter 6 episoder, medregissør 3 episoder)
* 2012-2014: *[[Helt perfekt]]* (manusforfatter 4 episoder, regissør 2 episoder)
* 2015: *[[Kampen for tilværelsen (norsk TV-serie)|Kampen for tilværelsen]]* (regissør 3 episoder)
* 2017: *[[ZombieLars]]* (manusforfatter, regissør 6 epiosder)
* 2017: *[[Valkyrien (TV-serie)|Valkyrien]]* (medmanusforfatter)
* 2022: *[[Kuppel 16]]* (serieskaper, manusforfatter og regissør)
* 2025: *[[Ølhunden Berit]]* (serieskaper, manusforfatter og regissør)

### Kortfilm
* 2003: *Kjell universell* (manusforfatter)
* 2002: *Caravan* (manusforfatter)
* 2002: *[[Regjeringen Martin]]* (manusforfatter)

### Musikkvideo
* 2004: *We are in space, so are you* (co-regi, manusforfatter)

## Teater
* 2010: *Lang dags ferd mot natt* (Riksteatret, regiassistent)

## Referanser


## Eksterne lenker
* 
* den norske filmskolen 
* team nominert til nordisk råds filmpris
* intervju "om adapsjon"
* intervju "å leke med konvensjoner"
* Dramatikerforbundet
* Z filmtidsskrift
* Tordenfilm
* Norsk filminstitutt
Eriksholm (Trolleholm)

**Eriksholm**  var en borg i Malmøhus Len ca. 30. km øst for Landscrone i Skåne, i det som den gang var dansk land, og som i dag tilhører Sverige. 

## Historie
Borgen har gjennom historien hatt tre forskjellige navn: middelalderens Kattisnabbe og Kattsnave, renessansens Ericsholm og 1700-tallets Trolleholm.

Den danske riksråden Tage Ottesen Thott til Næs fikk byttet til seg storgården med abbeden i Herrevad kloster, og oppførte borgen i 1538 til minne om sin storebror Erik som var død bare 19 år gammel. Hans sønn Otto Tagesen Thott overtok Eriksholm etter farens død.

## Sophie Brahe
På Eriksholm levde og virket Tycho Brahes søster Sophie Brahe etter sitt ekteskap med Otto Tagesen Thott. I nærheten av slottet anla hun en have, som ble berømt og ansett for unik i Norden. Her dyrket hun urter, som hun anvendte i sine medisinske studier. I sitt arbeidsværelse i et av slottets tårn bedrev hun studier i bl.a. matematikk, astronomi og astrologi. Hennes eneste sønn Tage Ottesen Thott overtok i 1643.

I 1678 mot slutten av den skånske krig ble borgen brent ned av danskene, hvor den ble stående ubebodd hen i 70 år.

I 1680 ble stedet kjøpt av den danske riksråd Niels Trolles enke, Helle Rosenkrantz. Hennes sønnesønner solgte det i 1727 til fetteren, Fredrik Trolle, som i 1755 endret navnet til Trolleholm. I 1880-årene ble slottet ombygget av den danske arkitekten Ferdinand Meldahl til en ridderborg i franskpåvirket renessansestil. Slottet eies i dag av slekten Trolle-Bonde, og er ikke åpent for publikum.

## Referanser


## Eksterne lenker
*
Tashi Lundup

**Tashi Lundup** (født 5. oktober 1984 i Ladakh) er en indisk langrennsløper. Han deltok under Vinter-OL 2010 i Vancouver på distansen 15 kilometer fristil. Dette var hans første deltagelse i de olympiske leker.

## Referanser


## Eksterne lenker
*
Gaupåstunnelen

**Gaupåstunnelen** er en veitunnel på Arnavegen  i Bergen i Vestland fylke. Tunnelen er 342 meter lang og har to kjørebaner. Den ble åpnet på 1977.

Tunnelen går gjennom Gaupås og ligger mellom Ytre Arna og Blindheim. Omkjøring er via Gaupåsvegen.

## Se også
*Veitunneler i Norge

## Referanser
Liste over Færøyenes arbeidsministre

**Arbeidsministeren** (færøysk: *landsstýrismaðurin í arbeiðaramálum*, eller *arbeiðsmarknaðarmálum*) var en ministerpost i Færøyenes regjering 1970–1975, 1988–1989 og 1991–1998. Ministerpostens tilbakekomst var sterkt relatert til Finanskrisen på Færøyene 1989–1995. Siden 1998 har arbeidssaker tilfalt Sosialdepartementet.

## Eksterne lenker
* Statsministre og regjeringer siden 1948
Giovanni Felice Sances

**Giovanni Felice Sances** (ca. 1600 – 1679) var en italiensk sanger, barokk-komponist og hoffkapellmester i Wien.

I ungdomsårene fra 1609 til 1614 var Giovanni Felice Sances elev ved Collegium Germanicum i Roma. I 1614 fikk han stor oppmerksomhet under en operaoppføring i Roma. Man har kunnet påvise at han senere oppholdt seg i Bologna og Venezia. Fra 1636 var han tenor i *[[Wiener Hofmusikkapelle]]*. I 1649 ble Sances visekapellmester under Antonio Bertali, og fra 1669 kapellmester, en post han beholdt til sin død.

I sin levetid ble Sances regnet blant de mest berømte komponistene i Europa. Blant hans verker finnes kirkemusikk, mer enn 50 messer, kantater, motetter, sørgemusikk, verdslig kammermusikk og åtte sceneverk. Sistnevnte ble stort sett skrevet i samarbeid med Johann Heinrich Schmelzer og Antonio Draghi. Sances blir regnet som en av de første som brukte betegnelsen «kantate» om verk bestående av flere sangnumre.

## Referanser


## Eksterne lenker
* 
* 
* 
* 
*
Eric Vogel

**Eric Vogel** (født 1975) er en norsk TV- og filmprodusent. 

Vogel ble født i USA, men vokste hovedsakelig opp i Klæbu og i Trondheim. Han er utdannet ved Den norske filmskolen på Lillehammer.

Sammen med medstudentene, Jørgen Storm Rosenberg og Erik Richter Strand startet han produksjonsselskapet Tordenfilm i 2003. Under Cannes-festivalen i 2007 ble Vogel valgt ut av Norsk filminstitutt til å delta som norsk representant i Producer on the Move. Han har vært produsent på flere kortfilmer, deriblant den Amanda-pris-nominerte novellefilmen *Kjell Universell* og den animasjonsfilmen *Si at alt går bra*.

## Filmografi - utvalg
### Langfilm

* 2006 &ndash; *[[Sønner]]* (produsent)
* 2006 &ndash; *[[Den brysomme mannen]]* (co-produsent)

* 2010 &ndash; *[[nytt norsk håp|Kommandør Treholt & ninjatroppen]]* (produsent)
* 2014 – ''An Arctic Space Odyssey'' (produsent)
* 2015 – ''Knutsen & Ludvigsen og den fæle Rasputin'' (produsent)
* 2020 – ''Knutsen & Ludvigsen 2 - Det store dyret'' (produsent)

### Kortfilm

* 2002 &ndash; *Caravan* (produsent)
* 2003 &ndash; *Kjell universell* (produsent)

* 2006 &ndash; *Legion* (co-producer)

### Animasjon

* 2004 &ndash; *Si at alt går bra* (producer)

* 2009 &ndash; *Metropia* (co-producer)
* 2009 &ndash; *Guri Gursjen & Gursjan Gru* (producer)

### TV-serier
* 2010 *[[Koselig med peis]]* (co-produsent)
* 2017 ''Valkyrien'' (produsent)
* 2017–2019 *[[ZombieLars]]* (utøvende produsent)
* 2022 ''Made in Oslo'' (utøvende produsent)
* 2022 ''Kuppel 16'' (produsent)

## Referanser


## Eksterne lenker
*
Snøbrett under Vinter-OL 2010 – Halfpipe menn

**Herrenes [[snøbrett#Halfpipe|halfpipe]]**-konkurranse under Vinter-OL 2010 ble avholdt i Cypress Mountain den 17. februar 2010.

I hver runde renner hver utøver to løp ned halfpipen. Det løpet med høyest poengsum bestemmer om utøveren kommer videre til neste runde. I hver runde (utenom det første løpet i kvalifiseringen) var det den med lavest poengsum som rant først, mens den med høyest rant sist.

Den første runden var kvalifiseringsrunden, hvor 40 snøbrettkjørere var delt inn i to løp. De ni beste fra hvert løp gikk videre, de tre beste gikk direkte til finalen, mens fjerde til og med niendeplass gikk direkte til semifinalen.

I semifinalen var det tolv utøvere som konkurrerte. De seks beste gikk videre til finalen.

## Resultater
### Kvalifisering

### Semifinale

### Finale

## Eksterne lenker
* Resultater fra kvalifiseringen
* Resultater fra semifinalene
* Resultater fra finalen
Billy Talent III

***Billy Talent III*** er det fjerde studioalbumet av det canadiske rockebandet Billy Talent (det tredje under navnet «Billy Talent»). Det ble gitt ut 10. juli i Europa, 13. juli i Storbritannia, 14. juli i Canada, og 22. september i USA. En demo-versjon av en av albumets sanger, «Turn Your Back», ble utgitt som singel i september 2008 og inneholdt bandet og medlemmer av bandet Anti-Flag. Første singel utgitt fra *Billy Talent III* er «Rusted from the Rain», som hadde premiere 17. mai 2009 på *Triple J*. Albumets versjon av «Turn Your Back» inkluderer ikke Anti-Flags vokal. Den andre singelen fra albumet var «Devil on my Shoulder», utgitt 26. august 2009.

Nettstedet billytalent3.com ble lansert for å vise frem innspillingen av albumet.

8. juni 2009 kom utgivelsen av en spesiell deluxe-utgave av albumet, kalt *Billy Talent III: Guitar Villain Edition*. Den spesielle utgaven inkluderte en ny plate av albumet, uten gitarspor, slik at fansen kan spille med. Denne utgaven inkluderer også 4 ekstra demosanger og gitartabulaturer for hele albumet, transkribert på to store plakater.

Bandet la ut på en turné 21. februar 2009, og startet med en australsk førsteetappe.

## Sporliste

#«Devil on My Shoulder» &ndash; 3:48
#«Rusted from the Rain» &ndash; 4:13
#«Saint Veronika» &ndash; 4:09
#«Tears Into Wine» &ndash; 4:12
#«White Sparrows» &ndash; 3:14
#«Pocketful of Dreams» &ndash; 3:33
#«The Dead Can't Testify» &ndash; 4:27
#«Diamond on a Landmine» &ndash; 4:30
#«Turn Your Back» &ndash; 3:22
#«Sudden Movements» &ndash; 3:39
#«Definition of Destiny» &ndash; 4:01

## Eksterne lenker
*
Snøbrett under Vinter-OL 2010 – Halfpipe kvinner

**Kvinnenes [[snøbrett#Halfpipe|halfpipe]]**-konkurranse under Vinter-OL 2010 ble avholdt i Cypress Mountain den 18. februar 2010.

## Resultater
### Kvalifisering

### Semifinale

### Finale

} || 22 || align=left| Queralt Castellet ||align=left| Spania ||   ||  ||  || Skadet
|}

## Eksterne lenker
* Resultater fra finaleomgangen
Anna Massey

**Anna Massey** (1937–2011) var en britisk skuespiller.

## Liv og virke
### Bakgrunn
Anna Massey var datter av den britiske skuespillerinnen Adrianne Allen ogden kanadiskfødte Hollywood-skuespilleren Raymond Massey. Hennes bror, Daniel Massey, var også skuespiller. Hun var niese til Vincent Massey, som var generalguvernør av Canada, og hennes gudfar var filmregissøren John Ford.

### Skuespillerinne
Anna Massey var på teaterscenen allerede som tenåring; som 17-årig hadde hun sin første rollefremtreden i Theatre Royal i Brighton som *Jane* i *[[The Reluctant Debutante]]*, og så hadde hun samme rollen  i London ved Cambridge Theatre i may 1955 og ble med ett brrømt. Så forlot hun London for å gjenta rolleopptredenden i New York i oktober 1956.

Hun fikk sin filmdebut i 1958 i filmen *Gideons Day*. I 1960 spilte hun et potensielt mordoffer i Michael Powells kult-thriller *[[Peeping Tom – En tyvtitter|Peeping Tom]]*. Hun opptrådte også sammen med broren Daniel en gang da de spilte dødelige søsken i skrekkfilmen The Vault of Horror fra 1973. 

Massey foretok sporadiske opptredener på film og teater men hun har jobbet oftere på TV, for eksempel i dramaserier som *The Pallisers* (1974). Hun hadde også forskjellige roller i britiske komiserier som f. eks. *[[The Darling Buds of May (TV-serie)|The Darling Buds of May]]* (1991) og *The Robinsons* (2005). Hun har også opptrådt i en rekke mysterie-og grøsserserier på britisk TV, blant annet i episoder av Inspektør Morse og i Midsomer Murders. Hun er fortelleren i serien Sceptred Isle på BBC Radio. Hun spilte også karakteren som Josephine Daunt i Daunt og Dervish på BBC radio. 

I 1986 ble Massey tildelt British Academy Award for beste kvinnelige hovedrolle for sin rolle i *Hotel du Lac*. Den 31. desember 2004 ble hun utnevnt til kommandør (CBE) av Order of the British Empire for sine innsats innen britiske TV, film og radio. Hun publiserte en selvbiografi i 2006.

Årene 1958-1962 var hun gift med skuespilleren Jeremy Brett.

## Litteratur
* Anna Massey: *Telling Some Tales*. London: Hutchinson, 2006. ISBN 0-09-179645-8.

## Referanser


## Eksterne lenker
*
Elisabeth Moss

**Elisabeth Moss** (født 24. juli 1982 i Los Angeles i California) er en amerikansk skuespiller. Hennes mest kjente roller inkluderer presidentens yngste datter «Zoey Bartlet» i NBC-serien *[[The West Wing]]* (1999–2006), «Peggy Olson» i AMC-serien *[[Mad Men]]* fra 2007 og June Osborn i Hulu-serien *[[The Handmaid's Tale]]* fra 2017.

Elisabeth Moss har britisk far og amerikansk mor, og har derfor statsborgerskap både i Storbritannia og USA. Moss er separert fra Saturday Night Live-stjernen Fred Armisen. Hun er også en kjent scientolog. Hun debuterte som skuespiller i 1990 med filmen *Bar Girls*.

## Filmografi
* 2019 The Kitchen som Claire Walsh
* 2018 Den siste gentleman som Dorothy
* 2017 The Square som Anne
* 2015 Truth som Lucy Scott
* 2012 On the Road som Galatea Dunkel
* 2010 Get Him to the Greek som Daphne Blake
* 2009 Did You Hear About the Morgans? som Jackie Drake
* 2003 The Missing – Bortført som Anne

## Referanser


## Eksterne lenker
*